6. Anlægsbevilling til ombygning af tandklinik på [adresse] og projektering af nye 
tandklinikker (Åben)
Tidl. politisk behandling
Forventet sagsgang
SS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,855 mio. kr. til at 
ombygge den eksisterende tandklinik på [adresse] i Hammel og en 
anlægsbevilling på 2,6 mio. kr. til projekterings- og rådgiverudgifter til det kommende byggeri af nye 
tandklinikker i Hinnerup og Hadsten. Derudover skal Byrådet tage stilling til nedsættelse af et 
byggeprogramudvalg. 
Byrådet har i Budget 2025-2028 afsat et rådighedsbeløb på i alt 27,9 mio. kr. til at samle tandplejen på fire 
klinikker, der placeres i hovedbyerne Hammel, Hinnerup, Hadsten og Ulstrup. Heraf er der afsat følgende 
rådighedsbeløb: 

1,855 mio. kr. til at ombygge tandklinikken på [adresse]

9,684 mio. kr. til at bygge en ny fritliggende tandklinik på 380 m2 ved Rønbækskolen i Hinnerup 

16,369 mio. kr. til at bygge en ny fritliggende klinik på 660 m2 på Hovvej 76 i Hadsten. 
Anlægsbevilling til ombygning af tandklinik på [adresse]
Med en godkendelse af anlægsbevillingen på 1,855 mio. kr. bevilges det fulde rådighedsbeløb til at 
ombygge tandklinikken på [adresse]. Med ombygningen samles tandplejetilbuddet for børn og unge 
fra de nuværende tandklinikker på [adresse] og Søndervangskolen. Ombygningen indebærer, at 
tandklinikken på [adresse] får et ekstra klinikrum, et større røntgenrum med plads til avanceret 
røntgen og personalefaciliteter til et større antal medarbejdere. 
Ombygningen er tilrettelagt med projektering og udbud i starten af 2025. Udførelsen er planlagt til 
gennemførelse i perioden juni-oktober 2025, så en del af byggeperioden med nedlukning af klinikken finder 
sted i skoleferier, hvor klinikken alligevel har planlagte lukkeuger. Ombygningen planlægges udbudt som 
hovedentreprise for at sikre et effektivt og sammenhængende forløb over sommerferien og dermed 
minimere risikoen for forsinkelser og forlænget lukning af tandklinikken. De patienter, der er tilknyttet 
Skovvangskolens tandklinik, vil blive tilbudt tandpleje på kommunens øvrige tandklinikker i den periode, 
hvor klinikken på Skovvangskolen lukkes. Den udvidede tandklinik på Skovvangskolen forventes klar til 
brug i slutningen af oktober 2025. Klinikken på [adresse] vil blive brugt løbende frem mod 
færdiggørelsen af den nye klinik i Hadsten. 
Anlægsbevilling til nye tandklinikker i Hinnerup og Hadsten
Med en godkendelse af anlægsbevillingen på 2,6 mio. kr. til nye tandklinikker i Hinnerup og Hadsten 
bevilges midler til bygherreomkostninger, forundersøgelser og en ekstern totalrådgiver, der i samarbejde 
med [adresse] skal stå for at udvikle et byggeprogram, projektforslag og udbudsgrundlag for de 
to byggerier. Klinikken i Hinnerup placeres ved [adresse] og skal samle tandplejetilbuddet for børn 
og unge fra de nuværende klinikker på [adresse], Haldum-Hinnerup Skolen og Rønbækskolen. 
Klinikken i Hadsten placeres på Hovvej 76 i forlængelse af sundhedscentret og skal samle 
[adresse]: EMN-2024-02144
Dok-ID: 3799099
Sagsbehandler: mfha
Teknik- og Miljøudvalget
4. december 2024  16:00
tandplejetilbuddet for børn og unge fra de nuværende klinikker på [adresse], Østervangskolen og 
[adresse]. Klinikken i Hadsten skal desuden rumme tandregulering og specialtandpleje for borgere fra 
hele kommunen. 
Den eksterne rådgivning til projektering mv. af de to nye klinikker planlægges udbudt som en samlet 
rådgivningsopgave i 1. halvår 2025. I perioden fra sommer 2025 til primo 2026 gennemføres projektering 
og udbud af byggeopgaven for hver af de to klinikker. Byggerierne planlægges udbudt som hovedentreprise 
grundet stor teknisk kompleksitet (fx skal byggeriets indretning og installationer passe til det eksisterende 
tandlægeudstyr, lokaler med røntgen skal strålesikres, der skal efterleves særlige hygiejnekrav og der skal 
laves installationer til bl.a. lattergas og vandsystem til units). De to klinikker udbydes som hver sin 
hovedentreprise, da det giver virksomheder mulighed for enten at byde på den ene eller på begge 
byggeopgaver. Byggeriet af klinikken i Hinnerup forventes at stå klar i foråret 2027 og byggeriet af klinikken 
i Hadsten forventes at stå klar i sommeren 2027. 
Byggeprogramudvalg
Byrådet besluttede 25. marts 2014, at der som udgangspunkt skal nedsættes et byggeprogramudvalg med 
politisk repræsentation og ledelse ved anlægsprojekter med et budget på over 10 mio. kr. Det foreslås, at 
der nedsættes et byggeprogramudvalg med politisk repræsentation, som skal følge anlægsprojekterne med 
de to nye tandklinikker. [adresse] opgaver er: 

At deltage i udarbejdelsen af byggeprogram, dispositionsforslag og projektforslag. 

At justere og udforme projektet, så projektet kan gennemføres indenfor den afsatte økonomiske 
ramme og projektets overordnede tidsplan. 
Byggeprogramudvalget orienterer Social- og Sundhedsudvalget om byggeriernes status ved vigtige 
faseskift og milepæle. Derudover følges processerne af en administrativ projektgruppe, der har til opgave 
at sørge for planlægning og styring af anlægsprojekterne samt indkalde byggeprogramudvalget, hvis der 
opstår væsentlige ændringer undervejs i projekterings- og byggefasen. Der vil blive afholdt en studietur for 
byggeprogramudvalget med henblik på at hente erfaring og inspiration fra andre kommuner, der har bygget 
nye tandklinikker inden for de seneste år. 
VURDERING
Det foreslås, at byggeprogramudvalget sammensættes på følgende måde: 

Formand for Social- og Sundhedsudvalget 

Næstformand for Social- og Sundhedsudvalget 

Direktør for Social og Sundhed

Sundhedschef

Overtandlæge

Arbejdsmiljørepræsentant fra tandplejen

Afdelingsleder og projektleder fra [adresse].
Til udvalget tilknyttes en ekstern totalrådgiver. 
ØKONOMI
Byrådet har i Budget 2025-2028 afsat et rådighedsbeløb på 27,9 mio. kr. til at samle de nuværende ni 
tandklinikker på fire tandklinikker. 
Det foreslås, at der gives en anlægsbevilling på 1,855 mio. kr. til ombygning af tandklinikken på 
Skovvangskolen i Hammel finansieret af det afsatte rådighedsbeløb i 2025 til at samle tandplejen på færre 
klinikker. Det foreslås desuden, at der gives en anlægsbevilling på 2,6 mio. kr. til projekterings- og 
rådgiverudgifter til to nye tandklinikker i Hinnerup og Hadsten finansieret af det afsatte rådighedsbeløb til 
at samle tandplejen på færre klinikker med henholdsvis 1,4 mio. kr. i 2025, 1,0 mio. kr. i 2026 og 0,2 mio. 
kr. i 2027. Forslaget indebærer, at 0,355 mio. kr. af det afsatte rådighedsbeløb på 9 mio. kr. i 2026 
fremrykkes til 2025. Med en godkendelse af forslaget er projekterings- og rådgiverudgifterne 
forhåndsprioriteret i forbindelse med budgetlægningen for 2026-2029. Der søges særskilt anlægsbevilling 
til de to nybyggerier, når der er klarhed om de konkrete byggeudgifter.
I forbindelse med Byrådets beslutning om at samle tandplejen på færre klinikker er der i Budget [adresse] 
indarbejdet en afledt driftsreduktion i tandplejens budget på 0,43 mio. kr. fra 2026 og frem. Det skyldes et 
reduceret udgiftsbehov ved at samle de nuværende to tandklinikker i Hammel i én klinik.
INDDRAGELSE
Der vil løbende ske inddragelse af ledere og medarbejdere for at sikre optimal indretning af tandklinikkerne. 
Skovvangskolen og Rønbækskolen vil blive inddraget i planlægningen af anlægsprojekterne med henblik 
på at sikre færrest mulige gener for skolerne. Rønbækskolen vil desuden blive inddraget med henblik på 
at finde den mest optimale placering af den nye, fritliggende tandklinik på skolens område. 
INDSTILLING
Direktøren for Teknik og Miljø samt direktøren for Social og Sundhed indstiller til Byrådet:
1.
At byggeprogramudvalgets sammensætning godkendes. 
2.
At formand og næstformand for Social- og Sundhedsudvalget udpeges som medlemmer af 
byggeprogramudvalget. 
3.
At der godkendes en anlægsbevilling på 1,855 mio. kr. til ombygning af Skovvangskolens tandklinik 
finansieret af det afsatte rådighedsbeløb i 2025 til at samle tandplejen på færre klinikker. 
4.
At der godkendes en anlægsbevilling på 2,6 mio. kr. til projekterings- og rådgiverudgifter til nye 
tandklinikker i Hinnerup og Hadsten finansieret af det afsatte rådighedsbeløb i 2025, 2026 og 2027 til 
at samle tandplejen på færre klinikker. 
5.
At det godkendes, at 0,355 mio. kr. af rådighedsbeløbet afsat i 2026, fremrykkes til 2025.
BESLUTNING
.
Teknik- og Miljøudvalget, 4. december 2024: 
Fraværende: Ingen
Indstilles godkendt.
Bilag
